Lav et referat af nedenstående tekst:

Tekst:
Et nyt lokalplansforslag for Otiumvej i Hasseris vil give tilladelse til at nedrive to-etagers ejendomme på vejen og i stedet tillade bygninger i fire etager på de samme grunde. Det forslag giver panderynker hos en række ejerforeninger i boligbebyggelsen Blegdalsparken, der er nabo til de berørte grunde. Her frygter man at et højt nybyggeri vil være første skridt mod en glidebane, der på sigt vil medføre store forringelser af de grønne miljøer, der i dag er i området. Derfor vil de i alt seks ejerforeninger nu arbejde aktivt for at rejse en offentlig debat om områdets fremtid. - Vi er normalt ikke dem, der råber højt og protesterer mod nye tiltag, men når vi ser vores område truet af nyt og højt nabobyggeri, så må vi protestere. Folk har jo bosat sig her i Blegdalsparken, fordi her er lys og luft og grønne områder. Det vil vi slås for, at der fortsat skal være, siger formanden for én af de seks ejerforeninger, Kjeld Elimar. Ejerforeningerne har, i kampen for deres grønne område, allieret sig med en advokat, der kan rådgive om lovginvning på området, og i øvrigt bistå med råd og vejledning. - Vi er fredelige folk, og allerhelst håber vi, at politikerne lytter til vores protester og ændrer lokalplanforslaget, så det ikke ødelægger områdets herlighedsværdier. Derfor har vi også inviteret rådmanden ud, så han kan se området og få en god snak med os, siger Kjeld Elimar.

Referat:
Ejerforeninger i Blegdalsparken i Hasseris frygter, at en ny lokalplan vil gøre stor skade på det grønne område omkring boligområdet.